
ECUMENISMUL 
ÎN ÎNTREBĂRI ŞI RĂSPUNSURI 


Ce este ecumenismul? 


Ecumenismul este adunarea tuturor credințelor, 
religiilor, confesiunilor,  spiritualităților, aşa 
ziselor "Biserici" şi ale tuturor ereziilor 
blestemate, afurisite şi anatemizate (pentru 
rătăcirile diavoleşti şi pierzătoare de mîntuire) de 
Apostolii şi Sfinţii Bisericii din vremea lui 
Hristos şi pînă astăzi. Sfîntul lustin Popovici ne 
spune că: "Ecumenismul este numele comun al 
pseudo-creştinismului, al mincinoaselor «biserici» din 
Occident." 

Ecumenismul este adunare, împăcare, conciliere 
şi reconciliere, unire şi unitate împotriva şi în 
afara adevărului şi dreptății, împotriva 
Evangheliei şi Bisericii, împotriva a Însuşi 
Mîntuitorului Iisus Hristos, singurul Adevăr 
întrupat, venit în lume. 


Este ecumenismul religie? 


Nu este şi nici nu poate fi, deoarece scopurile şi 
înfăptuirile sale sînt cetățenești, sociale, 
urmărind realizări pămînteşti, precum: libertate, 
dreptate, egalitate, respect, bunăstare, progres, 
conciliere, armonie, reconciliere, o "Europă 
unită", din care să dispară "războaiele religioase, 
războaiele de cucerire, rasismul, antisemitismul, 
crima în masă"; militînd pentru "combaterea 
sărăciei", "stoparea şomajului", "înlăturarea 
discriminărilor" etc. 

Acestea sînt năzuințe omeneşti ce nu au nimic în 
comun cu cele duhovniceşti ale Evangheliei, ale 
Sfinților Părinți, ale Bisericii, ale Mînturitorului 
Hristos. 


Ce doreşte ecumenismul (şi odată cu el, toți 
episcopii, preoții, duhovnicii şi teologii 
ecumenişti) de la Hristos? 


1. Să mintă, spunînd că nu (numai) El este Însuşi 
Dumnezeu, ci (şi) alții: Jupiter, Zeus, Wotan, 
Manitu, Osiris, Buddha, Allah, Adonai, Baal etc. 


2. Să mintă, spunînd că toți se vor mîntui, că nu 
există rai şi iad (fericire veşnică şi chinuri 

veşnice), adevăr şi minciună, bine şi rău, fapte 
bune şi fapte rele (făcîndu-le relative). 


3. Să mintă spunînd că nu există dreaptă-credință 
şi false credinţe, ortodocşi şi eretici, păgîni, 
apostați, că nu există sfinți nici păcătoşi. 

4. Să mintă spunînd că unde e "pace", "dragoste", 
"comuniune", "reconciliere", "toleranță", 
"egalitate", "integrare", "libertate", nu mai e 


nevoie de dreapta-credinţă ortodoxă. 


5. Să mintă, spnînd că e destul să fii: "credincios", 
"religios", "spiritual", "mistic", "iluminat", 
"inițiat", "evoluat" etc., pentru a te mîntui. 


6. Să mintă, spunînd că "în numele Dumnezeului 
creştin" unii se închină la totemuri şi pietre, 
ghicesc şi descîntă, vorbesc cu morți şi cheamă 
duhuri, iar alţii, în numele aceluiaşi Dumnezeu 
rostesc mantre şi beau urină, pasc iarbă şi se 
reîncarnează, jertfesc zeilor, şoptesc vînturilor. 


7. Să mintă, spunînd că poți să o duci cît vrei în 
beţii şi curvii, chiolhanuri, chiuieli şi dezmățuri 
dar, dacă eşti "om bun" şi "de treabă", "cuminte" 
şi "la locul tău" nu (mai) contează ce credinţă ai, 
cui te închini, unde te închini, nici dacă lupți cu 
plăcerile tale pătimaşe şi cu dracii, că oricum te 

vei mîntui, fiindcă "nu superi pe nimeni". 


8. Să mintă spunînd că nu există: un singur 
Botez, o singură Cununie, o singură rînduială 
mâîntuitoare a înmormântării, un singur altar, o 
singură preoție, o singură Liturghie, o singură 
slujire singurului Dumnezu în Treime lăudat, 
toate săvîrşite în singura Biserică Apostolică şi 
dumnezeiască: Biserica Ortodoxă. 


9. Să  mintă, spunînd că seriozitatea, 
corectitudinea, punctualitatea, disciplina, 
onoarea, pedanteria, onestitatea, sinceritatea, 
respectul, amabilitatea, jovialitatea, rigurozitatea, 
cinstea, munca, hărnicia sînt trăsături ale dreptei- 
credințe, putînd înlocui smerenia, răbdarea, frica 
şi dragostea de Dumnezeu, părerea de rău 
pentru păcatele săvîrşite, rugăciunea, lacrimile şi 
alte fapte duhovniceşti. 


10. Să mintă, spunînd că te poți împărtăşi din 
orice potir, la oricare slujitor al oricărui altar, din 

oricare "biserică". 


11. Să mintă, spunînd că poti sluji şi te poți ruga 

la un loc cu: vraci, descîntărori, fermecători, 

ghicitori, magicieni, tămăduitori, radiestezişti, 

ocultişti, bioenergeticieni, alchimişti, astrologi, 

teosofi, spiritişti, şamani, satanişti, atei, guru, 
imami, rabini, pastori, popi catolici etc., 
pretinzînd că rămii totuşi "curat" ortodox față de 
Hristos. 


12. Să mintă, spunînd că adevărul şi mîntuirea 
nu sînt (doar) în Sfînta Evanghelie şi Scrierile 
Sfinţilor, ci (şi) în scrierile tuturor credințelor, 


"religiilor", "confesiunilor" şi "bisericilor". 


13. Să mintă, spunînd că nu există "confesiuni", 
"culte" şi "Biserici" fără mîntuire; că adevărul şi 
miîntuirea nu vin (doar) de la Hristos, ci (şi) de la 
toți zeii pe care oamnii (chir şi ortodocşii) îi 
numesc "dumnezeu", şi din "bisericile" care, deşi 
nu sînt biserici, ei le le poreclesc "biserică". 


De ce nu se închină ecumenismul (numai) lui 
Hristos? 


1. Fiindcă nu crede (precum toți evreii) că Hristos 
e Dumnezeu, ci doar Prooroc, ba chiar demagog 
şi impostor. 


2. Căci, dacă s-ar ruga şi închina doar lui Hristos, 
ar recunoaşte faptul că doar El e singurul 


Dumnezeu adevărat, vădind astfel toate 
credințele de rătăcire, minciună, înşelare. 


3. Deoarece, slujind doar pe Hristos, 
ecumenismul ar fi condamnat la sinucidere, 
aruncînd toate credințele şi "bisericile" cu toți 
dumnezeii lor în şomaj, sortindu-le dispariției. 

4. Nu se închină lui Hristos, ştiind că, de nu ar 
acorda tuturor dumnezeilor aceeaşi cinstire, ar 
arăta că numai Ortodoxia cunoaşte, cinsteşte şi 
slujeşte pe unicul Dumnezeu adevărat (ceea se 
împotriveşte minciunilor ecumeniste), şi totodată 
ar deranja toate celelalte religii ale pămîntului, 
care, supărîndu-se, întîi s-ar retrage din 
"mişcarea ecumenică" (de fapt ecumenistă), iar 
apoi s-ar pune împotriva ei, primejduindu-i 
existența. 


Ce înseamnă "ecumenist"? 


1.  Mondialist, universalist,  internaționalist, 
globalist - apostat şi eretic. 


2. Persoană al cărei scop este împrăştierea 
ereziilor în toată lumea. 


3. Expert în răspîndirea hulelor împotriva lui 

Hristos, a Bisericii şi a Sfinţilor pe tot globul, 
făcînd din amăgirile tuturor "credințelor", 
"religiilor", "cultelor", "confesiunilor", 
"spiritualităților" şi "bisericilor" înşelate şi 
înşelătoare normă şi valoare universală, spunînd 
tuturor că toți rostesc adevărul, toți au dreptate, 
ori că nimeni nu spune adevărul, că nimeni nu 
are dreptate. 

4. Persoană care doreşte ca adunarea tuturor 
religiilor, "ecumenismul" să (ne) aducă o 
dictatură religioasă peste toată suflarea şi peste 
toate țările. 


5. "Luptător împotriva Ortodoxiei", "ortodox 
împotriva Ortodoxiei", "ortodox-neortodox". 


6. Om pentru care nu contează adevărul ori 
înşelarea "credinței", "religiei", "bisericii" de care 
aparține, ci singurul fapt important pentru el e să 
fie (să fim) adunaţi toți la un loc: vrăjitori, magi, 
descîntători, şarlatani, nebuni, înşelați, ocultişti, 
vraci, preoți, şamani, vindecători, iluminati, 
guru, maeştri, închinători la zei şi ape, la pietre şi 
fulgere, papi, rabini, muftii, imami, episcopi, 
patriarhi etc., un ghiveci de superstiții, "credinţe" 
şi "credincioşi", strînse şi stăpînite de o 
babilonică grupare numită "Mişcare ecumenică". 


Este ecumenistă Ortodoxia? 


1. Nu, fiindcă dacă ar fi ecumenistă şi-ar îndrepta 
atenția şi eforturile înspre lumea aceasta, căutînd 
şi aşteptînd adevărul, dreptatea şi mîntuirea nu 
de la Hristos, ci de la oameni. 


2. Nu, fiindcă telul Ortodoxiei nu este 
"ecumenicul", "ecumenismul", "ecumenicitatea", 
adică acapararea tuturor națiilor şi religiilor într- 
o religie universală, şi nici autouniversalizarea 
răspîndită prin planuri şi strategii omeneşti; ci 
lucrarea ei este mîntuirea omului, (nu a țărilor şi 
naţiilor) în lisus Hristos. 


Ce înseamnă "ecumenic"? 

"Universal", "peste toată lumea", "deasupra 
tuturor". 

Este "ecumenică" Ortodoxia? 

1. Da, este, pentru că precum Stăpînul ei Iisus 


Hrstos este Biruitor şi Mîntuitor peste toată 
lumea văzută şi nevăzută, la fel şi Biserica e 

deasupra tuturor, în afara oricăror năzuinţe 
pămînteşti, adică universală, ecumenică. 


2. Este "ecumenică" (universală), precum 
"ecumenic", "universal" este Insuşi lisus Hristos. 


3. Este "ecumenică", însă fără a fi "ecumenistă”. 


4. Este "ecumenică", fiindcă atît ea, cît şi lucrarea, 
puterea, harul, sfințenia şi mîntuirea oferite 
omului de către Ortodoxie nu sînt din (şi prin) 
lumea aceasta, nu sînt de la oameni, ci de la 
Hristos Dumnezeu şi Om. 


5. Este "ecumenică", fiindcă lucrările ei nu sînt 
dobîndite prin: ştiinţă, studii, experienţe, 
observaţii, antrenament, tehnici, exerciţii, talent 
ori pricepere, ci Duhul Sfînt este cel ce lucrează şi 
dă viață Ortodoxiei. 


Cum poate un ortodox să devină ecumenist? 


1. Crezînd că toate "religiile" şi "bisericile" sînt 
bune, drepte adevărate. 


2. Crezînd că toți "dumnezeii" sînt Dumnezeu, că 
toate "credințele" şi "confesiunile" se închină, se 

roagă şi cinstesc acelaşi Dumnezeu căruia ne 
închinăm (şi) noi, ortodocşii, ei însă numindu-l 
cu nume diferit, fiecare pe limba lui. 


3. Ajungînd să fie atras nu de dreptatea şi 
adevărul credinţei, ci de lucrarea universalizării, 
de rîvna şi ofensiva către globalizare, de dorința 
de a înfăptui o credință democratică, pe toate 
gusturile, peste şi pentru toți. 


4. Nutrind credința umanist-pietistă că nu există 
decît mântuire: că Dumnezeu, milostiv fiind, îi va 
mîntui pe toți, că doar toți au crezut, toți s-au 
rugat, toți au postit, toți au făcut bine, toți sînt 
buni; că, în nesfîrşita-l bunătate, Dumnezeu nu 
va avea curajul şi răutatea să fie (şi) drept, că - 
pasămite - Hristos "nu gîndeşte eclesiastic, 
bisericeşte, instituțional, după mintea preoților”, 
şi nu va judeca lumea "după dogme, canoane şi 
norme". 


5. Că important e să ai "inimă bună, să fii bun la 
suflet", trecînd peste dreapta-credință, care, în 
opinia ortodoxului ecumenist, e doar "treabă 


xm 


popească", "convenționalism rigid şi absurd". 

Are nevoie Ortodoxia de ecumenism? Trebuie 
să fie ecumenistă? 


1. Precum ecumenismul nu are nevoie de 
Ortodoxie, nici Ortodoxia nu are nevoie de 
ecumenism. 


2. Ecumenismul îşi ia sarcina de a populariza pe 
întinsul pămîntului toate religiile. Ortodoxia nu 
simte nevoia să fie popularizată (prezentată 
lumii); întâi pentru că nu acesta e scopul ei, apoi 
pentru că este deja popularizată de două mii de 
ani de Însuşi Hristos, şi prin Hristos de către 
Apostoli, Mucenici, Sfinţi, care cu sîngele lor au 
sfințit-o. 


3. Ortodoxia are nevoie (doar) de Hristos, nu (şi) 
de ecumenism. Dacă ar avea nevoie de 
ecumenism, ar putea fi bănuită că, atîta timp cît 
nu a existat ecumenismul, Ortodoxia nu a fost 
"curată", "întreagă", "deplină", "dumnezeiască"; 
că nu a fost în afara oricăror constrîngeri şi mai 
presus de toată stricăciunea şi întinarea, ci, 
dimpotrivă, abia ecumenismul (apărut sub ani) a 
"salvat-o" de cele pomenite, iar nu Hristos (Cel 
fără de ani), Dumnezeu din veşnicie. 


4. Dacă Ortodoxia are nevoie de ecumenism, să 

înceteze: a se închina (doar) lui Hristos; a se ruga 
(doar) lui Hristos; a sluji şi liturghisi (doar) în 
numele lui Hristos; a răbda (doar) în Hristos; a 
crede (doar) în Hristos; a se mîntui (doar) în 
Hristos; ci (şi) în numele "dumnezeilor” tuturor 
"bisericilor" şi "credințelor", în numele "mişcării 
ecumenice" (ecumeniste). 


5. Nu are nevoie de ecumenism, fiindcă avînd în 
sine tot adevărul şi toată dreptatea, care e Însuşi 
Hristos, nu (mai) caută alt "adevăr" şi altă 
"dreptate". 


6. Nu are nevoie de Ecumenism, deoarece o astfel 
de nevoie (nevoia de a te închina la mai mulți 
dumnezei) nu se justifică dogmatic, canonic, 
teologic în fața lui Hristos, a Apostolilor, a 
Mucenicilor, a Evangheliei. 


Ne poate mîntui Hristos fără Ecumenism, sau e 
condiționat de Ecumenism? 


1. Da, fiindcă El e (singurul) Dumnezeul 
Ortodoxiei, nu Ecumenismul. 


2. Da, fiinccă în numele Lui ne botezăm, ne 
cununăm, ne înmormîntăm, iar nu în numele 
Ecumenismului. 

3. Da, fiindcă El a făcut lumea, nu Ecumenismul. 


4. Da, fiindcă Fl va judeca atît Ortodoxia, cît şi 
Ecumenismul şi întreaga lume, iar nu 
Ecumenismul. 


Cînd este un arhiereu ortodox (treaptă ce 
desemnează pe episcop, mitropolit, patriarh) 
împotriva Ortodoxiei, adică ecumenist? 


1. Cînd, în loc să arate credincioşilor şi 
necredincioşilor (public şi în taină) că toate 
credinţele, spiritualitățile, cultele, confesiunile, 
religiile şi aşa-zisele "biserici" sînt mincinoase, 
false, viclene şi înşelătoare, el, dimpotrivă, 
participă la întruniri, conferințe şi programe 
socio-culturale, încheind tratate şi aliante, 
căutînd că cîştige simpatii şi laude linguşitoare 
din partea ereticilor, iar nu a lui Hristos. 


2. Cînd crede şi spune (public ori în taină) că 
adevărul, dragostea, dreptatea (adică Hristos- 
Dumnezeu) e în toate credințele, religiile, şi 
"bisericile", nu (doar) în Biserica Ortodoxă. 


3. Cînd crede şi spune (public ori în taină) că 
"biserici" sînt mai multe, numindu-le "părți ale 

întregului", "ramificații ale adevărului", "rudenii 
spirituale", "surori ale Ortodoxiei", care 
Ortodoxie nu ar fi altceva decît o părticică a 
"marii biserici universale" (de fapt adunare 
babilonică fără adevăr a tuturor credințelor şi 
vrăjitoriilor sub un singur drapel), ce încă nu ar 
exista, dar creşte, se dezvoltă, "evoluează" în 
timp ŞI se desăvîrşeşte în viitor. 


Cînd e bine şi necesar a mustra pe episcop, pe 
preot, pe duhovnic, a nu mai participa la 
slujbele lor şi nici a te mai împărtăşi din mîna 
lor? Cînd trebuie schimbat duhovnicul ori 
sfătuitorul părut-ortodox? 


1. Cînd episcopul, preotul ori duhovnicul se 
roagă, slujeşte, liturghiseşte şi se împărtăşeşte la 
un loc cu slujitorii altor culte: catolici, greco- 
catolici, armeni, copti (egipteni), protestanti 
(luterani şi calvini), anglicani, neo-protestanți 
(baptişti, adventişti, evanghelişti), şi alți sectanți 
(penticostali,  iehovişti)  apostați,  ecumenişti. 


2. Cînd şi tu, ca simplu ortodox, eşti invitat / 
obligat să participi (şi eventual să te împărtăşeşti) 
la împreună slujirea cu ereticii, bine ştiind în 
cugetul tău că aceste slujiri sînt împotriva 

Sfinţilor Bisericii lui Hristos - chiar amenințat 
fiind cu blestem,  afurisire şi  anatemă. 
3. Cînd vei vedea ori vei auzi că episcopul, 
preotul ori duhovnicul aduce în biserică aşa-zişi 
preoți /preotese, episcopi / episcopese ori alte 
oficialități eretice - profesori, pedagogi, 
educatori, instructori - catolici, greco-catolici etc., 
pentru a propovădui, a predica, a boteza, a 
cununa, a înmormînta, a săvărşi orice altă 
ceremonie ecumenistă (căci "slujbe" nu au). 


4. Cînd episcopul, preotul, duhovnicul merge el 
însuşi în capiştile (lăcaşurile) lor, pentru a 
predica, a propovădui, a boteza, a cununa, a 
înmormînta după  rînduieli ortodoxe ori 
neortodoxe, dovedind astfel că este ecumenist. 


Cum arată un episcop ecumenst? Dar un preot, 
ori un duhovnic ecumenist? 


După veşminte - de regulă îmbrăcat ca orice 
arhiereu ori preot ortodox; după înfăţişare - 
burghez prosper, bine hrănit şi stătut, deseori 
tuns şi cu barbă de artist; instruit, cărturar; uşor 
libertin, uneori "boem"; convins umanist şi niţel 
filantrop: mare ctitor de spitale, azile, instituții 
culturale; participant la întruniri, conferințe şi 

simpozioane, în care nimic nu se pomeneşte de 
Hristos, pătimire, mucenicie, dreapta-credinţă, 
evitind cu grijă subiecte precum: erezie, 
apostazie, păgînism, materialism, sincretism, 
laicism, globalism, liberalism, sionism, iudaism, 
comunism, "noua eră', masonerie; totdeauna 
absolvent a două-trei facultăți, doctorand sau 
doctor al unei universități occidentale (Franţa, 


Germania, Anglia, Italia, Elveţia). 


Cum vorbeşte un episcop, preot, duhovnic, 
profesor, teolog, vag ortodox, însă clar 
ecumenist? Care-i sînt expresiile preferate în 
limbajul zilnic? 


Grăirea-i este moale, sensibilă, grijulie, presărată 
cu exagerată căldură şi vizibilă prefăcătorie, 
uneori dimpotrivă - limbaj de cancelarie, prompt 
şi funcționăresc, rece şi expeditiv; în predici - 
pacific şi lacrimogen, implorator şi înduioşător, 
chiar slugarnic. Totdeauna neutru, dar trădat de 
o supunere superstițioasă față de oficialități 
(religioase şi politice), venerînd tot ce înseamnă 
mărire, putere, legislaţie, ordin şi ordine chiar 
dacă prin acestea se aduc prejudicii Bisericii lui 
Hristos). 

Cum se comportă un episcop, preot, duhovnic 
ecumenist? 


1. Evită cu îndîrjire poporul, mulțimile şi orice 
adunare unde ar trebui să dea lămuriri publice 
despre erezia ecumenistă, despre valabilitatea 
dogmelor ortodoxe astăzi, despre actualitatea şi 
aplicarea canoanelor Sfinţilor, despre înnoiri şi 
schimbări în Ortodoxie, despre inovațiile eretice 
din învățămîntul teologic, seminarii şi facultăți, 
şi despre noua legislaţie internă a Bisericii. 


2. Inițiază programe de "înfrăţiri" cu diferite culte 
(erezii), organizează vizite şi tabere ecumeniste 
în aşezăminte sociale din Apus; relații de 
prietenie şi ajutorare cu "societăți", "frății” şi 
"fundații" cu nume obscure, în care nu se 
pomeneşte nimic de Hristos şi dreapta credinţă, 
ci doar de pace, conciliere, "conviețuire", 
"egalitate", "fraternitate" etc., idealuri omeneşti în 
care nu se caută mântuirea. 


3. Se fereşte de răspunsuri clare şi curajoase 
pentru apărarea Ortodoxiei, ce ar supăra pe 
eretici şi ar îmbărbăta pe ortodocşi. 


4. Nu crede în infailibilitatea (negreşelnicia) 
Bisericii, nici în sfințenia Sfinților, numindu-i 

"extremişti", "habotnici", "fanatici", "cuprinşi de 
delir mistic”. 


5. Promovează înnoiri în Biserică, laicizînd 
(umanizînd): slujbele, predicile, scrierile, pictura, 
portul şi graiul monahilor;  modernizînd 
mănăstirile prin tehnică şi industrie, aducătoare 
de trîndăvie, confort, negrijă şi împrăştiere, adică 
ucid viețuirea călugărească. 


E bine şi normal să ai duhovnic ecumenist? Te 
poate învăţa el dreapta-credinţă, fără de care nu 
te poţi mîntui? 


1. Duhovnicul-ecumenist este cea mai mare 
primejdie pentru creştinul sincer şi neştiutor. 
Duhovnicul-ecumenist (ortodox numai prin 
faptul că e botezat şi preoțit în Biserică) nu poate 
arăta nimănui calea dreptei-credințe (cea care 
înlăzură dreptatea oricărei mincinoase credințe), 
pentru că prin alipirea sa de ecumenism a căzut 
în erezie, lepădîndu-se deci de Hristos, fiind 
astfel blestemat de Sfinții Părinţi şi scos în afara 
Bisericii, chiar dacă mai-marii Bisericii (mulți 
dintre ei tot ecumenişti) nu i-au luat preoția 
caterisindu-l. 

2. Duhovnicul ecumenist, fiind egal în rătăcire şi 
apostazie atît cu ereticii, cît şi cu păgînii, e cu 
adevărat duşman al Sfinților şi al Bisericii, 
vrăjmaş al lui Hristos şi al oricărui ortodox 
doritor de mîntuire. În consecință, a avea 
duhovnic ecumenist e tot una cu a te lepăda de 
Hristos. 


Cum cunoşti că ai duhovnic ecumenist? 


1. Prin faptul că nu-i vorbeşte deloc (sau doar 
rareori şi vag) de viețuirea Sfinților Bisericii, 
neîndemnîndu-te să mergi pe urmele lor, evitînd 
să vorbească despre mîntuirea prin pocăință, 
curaj, suferință, pătimire, mucenicie, cruce şi 
moarte pentru credința ortodoxă. 


2. Nu-ţi pomeneşte nimic despre: apostati, 
eretici, atei, păgîni, hulitori şi lepădaţi de 
Biserică, anateme, blesteme şi afurisenii date de 
Sfinţii Părinți tuturor "confesiunilor", "cultelor", 
"credințelor" şi "bisericilor" cu tot cu 
întemeietorii lor ucigaşi de mucenici, astăzi 
înfrățiți cu arhiereii zişi ortodocşi. 


3. Prin faptul că nu-ţi arată ce este dreapta- 
credință, cum să aperi dreapta-credință; nu-ți 

vorbeşte despre duşmanii Bisericii, ci 
dimpotrivă, biruit de trai bun şi viață lungă, 
spune că totul e "bine şi frumos", iar Biserica are 
numai "prieteni". 


4. Cînd vezi că leagă prietenii cu slujitori şi 
credincioşi ai altor "culte",  admirîndu-le 
"ritualurile", "pregătirea", "cultura", 
"seriozitatea", "educația", "rigoarea", 
"corectitudinea", "hărnicia", "emanciparea" etc., 
virtuți omeneşti netrebuincioase ortodocșilor 
pentru a se mîntui, ci proprii ereticilor şi 
păgînilor. 


5. Nu discută niciodată la spovedanie despre 
ecumenism, ori îl tratează îngăduitor, afirmînd 
că ecumenismul nu poate fi o primejdie 
adevărată pentru Biserică, ba uneori lăudîndu-i 
încîntat şi fără ezitări "binefacerile" pacifiste. 


Poate fi omul ecumenist şi ortodox totodată? 
Dar ecumenistul e şi ortodox? 


1. Nu, fiindcă ortodoxul, pentru a se mîntui, are 
nevoie doar de Tainele Bisericii lui Hristos 
(începînd cu botezul, şi rămînînd în dreapta- 
credință). 

2. Nu, pentru că ortodoxul îşi poate păstra 
ortodoxia doar într-un singur fel: cinstind un 
singur Hristos, o singură Născătoare de 
Dumnezeu, o singură Sfîntă Treime, o singură 
Cruce, o singură Biserică, sfințenie, mucenicie, 
mântuire, iar nu mai mulți 'cristoşi', nu mai 
multe "treimi", "cruci", "mucenicii", "sfințenii", 
"biserici" şi "mîntuiri", ale vreunor "culte" şi 
"confesiuni" cum mint ecumeniştii. 


3. Nu, pentru că nu există nici un îndemn lăsat 
nouă de Hristos şi de Apostoli în Sfînta 
Evanghelie, nici din partea Sfinţilor, în scrierile 
Bisericii, că pentru a ne sfinți şi mîntui trebuie să 
fim nu doar ortodocşi, ci şi  ecumenişti. 


Este ecumenismul păcat cu adevărat? 


1. Este păcat foarte grav, fiindcă huleşte şi 
leapădă tot adevărul arătat de Hristos oamenilor. 


2. Este păcat împotrva Duhului Sfînt, prin Care 
vine tot adevărul. 


3. Este păcat împotriva Bisericii lui Hristos, Cel 
ce e însuşi Adevărul, pe Care ecumeniştii, în 
înşelarea lor nu-L pot primi. 

4. Ecumenismul este păcat pentru că minte nații 
şi popoare, îndemnîndu-le să creadă că toți 
"dumnezeii" sînt Dumnezeu, toate templele, 
capiştile,  moscheile, sinagogile şi  lăcaşele 
"confesiunilor" sînt "biserici" ale "unuia şi 
aceluiaşi dumnezeu", că toate "ceremoniile" 
cultelor şi "ritualurile" închinătorilor la idoli şi 
stele sînt "slujbe" deopotrivă cinstitoare de 
Dumnezeu, precum Sfînta Liturghie în numele 
lui Hristos, adevăratul Dumnezeu, săvîrşită. 


5. Ecumenismul este păcat, pentru că aduce 
îndoială în minţile ortodocşilor, față de propria 
Biserică în care s-au botezat, cununat, 
înmormîntat strămoşii lor şi ei înşişi, rătăcindu-i 
de la singura cale a mîntuirii, Ortodoxia, întîi pe 
ei, ortodocşii, cît şi pe cei ce încă nu sînt 
ortodocşi. 


Ce urmăreşte ecumenismul? 
1. Ca nimeni să nu mai afle adevărul, nici 
ortodocşii, nici neortodocşii, nimeni să nu se mai 


roage şi nici să se închine (doar) lui Hristos, 
singurul Dumnezeu. 

2. Ca nimeni să nu (mai) fie (doar) ortodox, şi să- 
şi mîntuiască sufletul. 


3. Să nu mai fie ortodocşi în Hristos, mănăstiri în 
Hristos, călugări în Hristos, preoți în Hristos, 
episcopi în Hristos, duhovnici în Hristos, sfinți în 
Hristos, altare în Hristos; ci doar "instituții 
religioase", purtînd (încă) aceleaşi denumiri, 
împreună cu cetățeni în rase, porecliți cu aceleaşi 
nume, viețuind însă împotriva duhului ortodox 
al preoţiei, al duhovniciei, al călugăriei, al 
sfințeniei, al Ortodoxiei, într-un cuvînt, 
împotriva Bisericii lui Hristos, fără a bănui cît de 
puțin ceva din toate acestea, nici poporul, nici 
călugării, nici arhiereii. 


4. Ecumenismul urmăreşte înfăptuirea celei mai 
cumplite căderi de la Iuda şi pînă în zilele 
noastre: căderea Bisericii Ortodoxe în erezie şi 
apostazie; lepădarea credincioşilor, a călugărilor, 
a preoților, a episcopilor, a patriarhilor şi a 
întregii Biserici de Însuşi Hrsotos-Dumnezeu, 
lepădare proorocită de Sfinţii Părinți. 

Indeamnă ecumenismul pe păgîni, pe eretici, 
pe apostaţi să treacă la dreapta-credință 
ortodoxă? 


1. Nu îndeamnă, fiindcă el însuşi nu crede şi nu 
se închină doar Sfintei Treimi. 


2. Nu îndeamnă, fiindcă ecumenismul nu acceptă 
că în fața lui Hristos toți cei nebotezaţi în Biserica 
Ortodoxă - singura care, prin rămînerea în 
Adevăr, este păstrătoare a Sfintelor Taine - sînt 
păgîni, eretici, apostati, adică fără Dumnezeu. 


3. Nu îndeamnă, fiindcă ecumenismul nu crede 
în viața de după moarte, în viața veşnică, în 
dreapta şi Înfricoşătoarea Judecată a lui Hristos, 
în iad şi mântuire. 


4. Nu îndeamnă, fiindcă cea mai mare primejdie 
pentru ecumenism este chiar Ortodoxia, pentru 
că îl cinsteşte ca Dumnezeu doar pe Hristos. 


5. Nu îndeamnă, fiincă scopul nemărturisit al 


ecumenismului este distrugerea şi dispariția 
desăvîrşită a Ortodoxiei. 

De ce sînt ortodocşi-ecumeniști? 


1. Fiindcă aceştia nu cunosc nimic (ori vag şi 
puţin) despre Credinţa Ortodoxă. 


2. Fiindcă nu ştiu şi nu cred că această credinţă, 
pe care azi o cinstim, vine de la Apostoli; că 
Apostolii ne-au lăsat-o, şi nu alții; că ne-au lăsat- 
o numai nouă, doar prin întemeierea şi 
rînduielile Bisericii, neîntemeind alte "Biserici" şi 
nici dînd aceleaşi legi ale Ortodoxiei şi altor 
"religii", "confesiuni" şi "Biserici", spre haos şi 
confuzie. (vezi Pogorîrea Sfîntului Duh) 


3. Fiindcă ei pun mai presus de Hristos- 
Dumnezeu (pentru Care, de e nevoie, îți rişti 
liniştea, chiar împreună-viețuirea cu cei din jur): 
"pacea", "armonia", "reconcilierea", "progresul", 
"democraţia", "unitatea" etc., teorii (după care 
aleargă şi păgiînii) care deşi nu mâîntuiesc, 
îndeamnă la "luptă" şi "jertfe". 


4. Fiindcă ei nu cunosc nimic despre vieţile 
Sfinţilor, nu ştiu cît de mult, cum şi cu cine au 
luptat Mucenicii pentru apărarea Ortodoxiei, nu 
ştiu că Mucenicii cu însuşi sîngele lor au 
pecetluit această Ortodoxie de care astăzi ne 
lepădăm. 

5. Fiindcă duhul Europei umaniste, hulitoare de 
Hristos şi de Ortodoxie, îi încîntă mai mult decît 
Crucea Mîntuitorului, dătătoare de chinuri şi 
moarte, fără de care nimeni nu poate rămîne în 
duhul viețuirii ortodoxe. 


6. Fiindcă din bunăvoință civică nu cred (numai) 
în Hristos şi nici că doar EI este (şi) Dumnezeu. 


7. Fiindcă se tem de părerile şi disprețul 
"majorității"  ('ortodoxe" şi neortodoxe), de 
ofensarea oficialităților ('ortodoxe" şi 
neortodoxe, civile şi bisericeşti) şi de greaua 
cruce a răbdării batjocurii şi ocărilor: "extremist", 
"fanatic", "fundamentalist", "oportunist", "rigid", 
"lipsit de orizont", "înăcrit", "îmbicsit” etc. 


Ce (ne) spun ecumeniştii-ortodocşi despre 
secte, erezii, apostați şi păgîni? 


1. În primul rînd, după vicleana şi mincinoasa 
tilcuire, sectele sînt numite "biserici", ereziile - 
"culte", ereţicii - "membri ai altor confesiuni", 
apostaţii - "liber cugetători', iar păgînii sînt 
"credincioşi ai altor religii"; ecumeniştii-ortodocşi 
făcîndu-se astfel vrăjmaşi ai Sfinților, care nu au 
greşit cînd, pe cei pomeniti, i-au numit după 


28 


firea, chipul şi faptele lor:  lepădați. 


2. Nu vei auzi din gura ecumeniştilor-ortodocşi 
deloc (ori strîmb tîlcuite) cuvintele: sectă, erezie, 
eretici, apostați, păgîni, hulitori ai Bisericii, 
lepădatți de Hristos, cădere din har, adevăr etc., ci 
referirile la cele pomenite sînt prefăcute, 
înlocuite şi atenuate. 


3. Ecumeniştii-ortodocşi (ne) spun că şi sectele au 
"adevărul"; că şi ereticii au pe "Cristos"; că şi 
apostaţii "se mîntuiesc'; că şi păgînii sînt 
"ortodocşi" (adică  "'drept-credincioşi); că 
"ortodocşi" sînt şi vrăjitorii, şi descîntătorii, şi 
spiritiştii, şi ocultiştii, şi sataniştii, şi toți înşelaţii. 


Ce (ne) spune Ecumenismul despre Biserică? 
Dar despre Tainele Bisericii? 


1. Spune că "Biserică" încă nu există în sens 
deplin şi adevărat, ca fiind deja una de la Hristos 
şi pînă astăzi. 


2. Că ar fi (totuşi) o "Biserică" (abstractă, 
nevăzută, neînchegată) împrăştiată în ramuri, 
frînturi, bucăţi - adică toate sectele şi ereziile 
existente, numite "Biserici" şi "culte". 

3. Că abia atunci cînd toate aceste risipiri, la un 
loc adunate (fiecare cu credința şi adevărul ei, 
credințe şi adevăruri diferite, potrivnice unul 
altuia) vor forma o uniune, se va alcătui 
"adevărata Biserică", pînă atunci Ortodoxia 
rămînînd o simplă mlădiță, singuratică, pierdută, 
aruncată, rătăcind după un "adevăr" pe care "nu-l 
are", nici "nu-l cunoaşte”, căutînd un 
"Dumnezeu" pe Care nu l-a avut vreodată, 
pentru că nici nu L-a găsit. 


4. Că singurul şi adevăratul criteriu după care 
poți spune că Biserica este sau nu este într- 
adevăr "Biserică" e "grămada", "adunarea", 
"unirea" şi "unitatea", neavînd importanță cum şi 
cui te închini, ci doar să fi la un loc cu toți, să nu 
fii separat de nimeni. Aşa stînd lucrurile, 
înțelegem întîi că Hristos n-a făcut (deja) nici o 
Biserică, El nefiind în stare, ci oamenii o vor face, 
prin unirea tuturor adunărilor şi grupărilor lor. 
Mai înțelegem că noi, ortodocşii, sîntem în 
minciună, greşeală şi înşelare cînd credem că 
Biserica există deja, întemeiată de Însuşi 
Dumnezeu cel adevărat, lisus Hristos, şi că 
aceasta e Biserica Ortodoxă. 

Este Ecumenismul "religie", "cult", 
"confesiune", "biserică"? 


1. Nu este (nici nu poate fi) nimic din toate 
acestea, fiindcă e a-religios, anti-bisericesc, cu 
desăvîrşire ateu. 


2. Nu este, fiindcă interesul lui e cetățenesc, 
social: scopul de a aduna, organiza şi a conduce 
toate religiile şi cultele sub o singură putere 
mondială: Consiliul Mondial al Bisericilor. 


3. Nu este, fiindcă nu are un cult religios propriu; 
nici lăcaş ori altar al Ecumenismului; nici slujbe, 
ierarhi, slujitori ai mişcării numite Ecumenism; şi 
nici dogme şi canoane ale vreunei religii cu astfel 
de nume; şi nici un alt Hristos al lor propriu, 

SI SI 


întemeietor de "credinţă", "religie" şi "Biserică 
ecumenistă. 


4. Nu este "religie", "cult", "confesiune", 
"Biserică", fiindcă dorința Ecumenismului este 
tocmai aceea de a stăpîni orice formă de cult şi 
religie, iar nu de a fi credincios şi închinător al 
vreunei confesiuni ori "biserici", arătînd astfel că 
nu crede în nimic şi e duşman al religiei / 
credinţei de orice fel, oricum s-ar numi şi de 
oriunde ar veni. 

Se roagă şi se închină ecumeniştii lui Hristos, 
Maicii Domnului, Mucenicilor, Sfinţilor? Dar 
ortodocşii ecumenişti? 


1. Nu, fiindcă pentru ei Hristos nu e Dumnezeu, 
Maica Domnului nu e Născătoare de Dumnezeu, 
Mucenicii sînt doar idealişti care, mînaţi de 
"nobile simţiri' umaniste, au murit pentru 
credință (nu pentru Hristos-Dumnezeu), iar 
Sfinţii nici nu există cu adevărat (doar în 
ortodoxie), ci au fost numiți astfel de preoții 
Bisericii, după criterii dictate de interese ascunse 
şi necurate. 


2. Ortodocşii ecumenişti se roagă (şi) lui Hristos, 
(şi) Maicii Domnului, (şi) Mucenicilor, (şi) 
Sfinţilor (încă), acceptînd însă înşelări ce se 
împotrivesc Sfinților Bisericii şi lui Hristos: 
dumnezei ai altor "credințe", "sfinți" ai altor 
"religii", slujbe ale altor "confesiuni", altare ale 
altor "biserici", "mâîntuiri" ale altor "culte", erezii 
prin care vădesc neîncredere în dreapta-credință 
a Bisericii, prin harul Sfîntului Duh călăuzită. 

Se închină ecumeniştii la Sfînta Cruce, la 
icoane, la Sfintele moaşte? Dar ortodocşii 
ecumenişti? 


1. Nu, fiindcă pentru ecumenişti Sfînta Cruce e 
doar unealtă de schingiuire, groaznică şi 
înfricoşătoare, pe care a fost răstignit un 
pămîntean numit Hristos, unealtă ce nu aduce 
desfătări şi bucuri, confort, relaxare şi 
mulțumire, nu încîntă, nu distrează, nu bine- 
dispune, ci dimpotrivă, făgăduieşte multă 
oboseală, supărare, deranj, stress, răni şi dureri, 
sînge şi sudoare, tot ceea ce e foarte neplăcut 
pentru omul ecumenist, iubitor de viață lungă şi 
liniştită. 


2. Nici la icoane nu se închină ecumeniştii, 
fiindcă după mintea lor, dacă cei din icoane nu 
sînt sfinți, cum ar putea fi icoanele sfinte, deci 
"bune" de închinat la ele? 


3. Sfintele moaşte sînt privite de ecumenişti ca 
"fenomene paranormale" ivite în urma unor 
"capacități extrasenzoriale" (nu minuni prin care 
lucrează puterea lui Hristos în cel drept- 
credincios, neprieten cu ereticii şi apostaţii) ale 
firii omeneşti, posibile în oricare religie. 

4. Sfintele moaşte sînt numite de ecumenişti 
"relicve magice", confundate cu talismanele şi 
amuletele care poartă noroc şi te apără de rele. 


5. Neputrezirea sfintelor moaşte, raționaliştii 
ecumenişti o golesc de sfințenie prin hule 
împotriva Sfîntului Duh şi argumente atee, 
precum: "factorii atmosferici", "mediu lipsit de 
oxigen", "climă uscată”, "sol pietros", etc., 
blasfemii care ţintesc direct în Hristos şi 
Ortodoxie. 


6. Ortodocşii ecumenişti, în schimb, procedează 
altfel decît ecumeniştii nebotezați în Ortodoxie: 
ei se închină şi Sfintei Cruci, şi icoanelor, şi 
sfintelor moaşte (gîndind însă la fel de "ştiinţific" 
şi eretic despre minunile Sfintei Cruci şi ale 
icoanelor, şi despre  neputrezirea sfintelor 
moaşte) din obişnuinţă şi din convinderea că "aşa 
trebuie", că "aşa e bine şi frumos", din oficială 
evlavie, neexagerînd însă cu aceste "superstiții şi 
fanatisme". 

Ce legătură există între Hristos şi Ecumenism? 


1. Nu există, nici nu poate exista vreo legătură 
între Hristos şi Ecumenism, fiindcă Hristos are 
doar un singur chip, şi cere să ne închinăm doar 
Lui. Ecumenismul însă are mai multe fețe, mai 
mulți "dumnezei" cerînd să ne închinăm lor. 
Hristos vrea mîntuirea omului numai în adevăr. 
Ecumenismul vrea mîntuirea omului şi prin 
minciună. Hristos spune să ne închinăm doar 
adevăratului Dumnezeu;  Ecumenismul ne 
îndeamnă către toate plăsmuirile omenesc- 
drăceşti poreclite "dumnezei”. 


2. Hristos a lăsat ca Apostoli ai Bisericii (doar) pe 
ai săi ucenici; Ecumenismul, dimpotrivă, ne 
spune că toți ucenicii satanei, vrăjmaşi ai lui 
Hristos, adunaţi în toate "religiile", "cultele", 
"confesiunile" şi "Bisericile" sînt "apostoli" ai 
"adevărului". 


3. Hristos ne-a lăsat o singură Evanghelie, 
Ecumenismul ne oferă însă mai multe: Talmudul, 
Coranul, Vedele, şi toate ereziile adunate în 
manualele de ocultism, magie, vrăjitorie. 


33 


Cine sînt ecumeniştii? 


1. Toţi cei (ortodocşi şi neortodocşi) care urăsc 
adevărul (cu ştiinţă ori fără), hulind dumnezeirea 
lui Hristos (numai a lui), aşezîndu-L între 
"profeți", "inițiați", magi, ocultişti, "iluminati", 


xM 


vrăjijtori, "mari oameni de seamă" etc. 


2. Toți cei ce se îndoiesc de sfințenia Bisericii, de 
adevărul Bisericii, de adevărul Evangheliei, de 
faptul că Hristos e unicul Dumnezeu adevărat. 


3. Toţi cei ce cred şi spun că mîntuirea nu e 
(doar) în Biserica Ortodoxă, ci în toate aşa-zisele 
"Biserici". 


4. Toți cei ce nu cred că Biserica e numai una. 


Ce cred şi spun ecumeniştii despre blestemele, 
anatemele şi afuriseniile date de Sfinţi tuuror 
"Bisericilor", "cultelor" şi "confesiunilor" (care 
au fost, sînt şi vor fi). Dar ortodocşii 
ecumenişti? 


1. De obicei evită aceste subiecte, ori spun că acei 
"oameni" (nu Sfinţi) sunt cei care au hotărît 
sfintele canoane ale Bisericii s-au purtat aşa, fiind 

determinaţi de: "interese de castă", "prozelitism 
religios", "dorința de dominare şi expansiune", 
"ambiţii politice" etc.; nu pentru că ar fi fost, 
insuflați de Duhul Sfînt, purtători ai adevărului 
dumnezeiesc. 


2. Ecumeniştii nu cred că Însuşi Hristos, prin 
gura Sfinților Săi, este Cel ce afuriseşte, blestemă 
şi dă anatemei orice "religie", "închinare", 
"cinstire" şi "slujire" în afara credinţei apostolice, 


credința ortodoxă. 


3. Ecumeniştii nu cred că blestemele, anatemele 
şi afuriseniile au putere adevărată, deplină, 
lucrătoare; că aceste legări şi  pecetluiri 
duhovniceşti despart cu adevărat de mîntuire, de 
Rai, pe hulitorii lui Hristos şi ai Bisericii. 


4. Ecumeniştii cred şi spun că blestemele, 
anatemele şi afuriseniile sînt simple convenții 
bisericeşti, "intimidări" şi "abuzuri ale popilor', 
ce trebuiesc înlăturate în scopul "reconcilierii" şi 
al "comuniunii ortodoxiei cu ereticii şi păgânii". 


5. Ortodocşii ecumenişti nu cred că blestemele, 
anatemele şi afuriseniile (mai) sunt valabile şi 
astăzi. Cu alte cuvinte, ei dau de înțeles că astăzi 
cei recunoscuți de Sfinții Părinți ai Bisericii 

"păgâni", "eretici", "apostaţi", nu ar mai fi aceiaşi 
"păgîni", "eretici" şi "apostați” ca atunci, (avînd 
încă aceleaşi rînduieli); că astăzi Biserica nu mai 
are duşmani, ci doar prieteni, că astăzi Biserica 
nu mai trebuie apărată de nimeni din afara ei. De 
ce cred aşa? Fiindcă minciuna reconcilierii, adică 
trădarea şi vinderea lui Hristos a devenit: 
dogmă, canon, lege, "adevăr" şi "dreptate" 
(ortodox-ecumenistă) pentru oficialitățile 
Bisericii. 


6. Ortodocşii-ecumenişti cred că blestemele, 
anatemele şi afuriseniile sînt: "regretabile erori", 
"greşeli ale istoriei", "mărturii ale extremismului 
fanatic", "fapte nechibzuite”, "atitudini pripite”. 
Aceste consideraţii fac pe ortodocşii-ecumenişti 
să reconsidere, să înnoiască şi să schimbe 
hotărîrile, dogmele şi canoanele - primite de 
către Sfinții Părinți prin dumnezeiasca 
descoperire a Sfîntului Duh, lăsate de aceştia 
Bisericii - prin semnarea unor tratate şi acorduri 
comune între ortodocşii apostaţi, eretici şi păgîni 
închinători la zei. 

De ce Sfinţii Părinţi au dat asupra ereticilor 
blesteme, anateme şi afurisenii? 


1. Pentru a apăra Ortodoxia de orice erezii, adică 
reconsiderări,  înnoiri şi schimbări ale 
învățăturilor curate şi nemincinoase cuprinse în 
dogmele şi canoanele Bisericii, ca de pildă: Sfînta 
Treime, Naşterea, Răstignirea şi Învierea 
Mîntuitorului; Maica Domnului, Apostoli şi 
Sfinţi, moaşte, Cruce, icoane; judecată, mîntuire, 
Rai şi iad, păcate, diavoli etc. Care înnoiri / erezii 
lasă Biserica fără Adevăr, fără Hristos. 


2. Pentru a apăra Ortodoxia tocmai de ceea ce 
ierarhii, preoții şi teologii părut ortodocşi refuză 
să o mai apere: de "concilieri" şi "reconcilieri", de 
"înfrățiri" şi "simbioze", de "adevăruri comune" şi 
"interferenţe doctrinare", "intercomuniune 
confesională" şi "eforturi comune" şi "viziune 
pluralistă" etc., toate de fapt fețe ale ereziilor, 
multiple forme elegante şi viclene ale uneia şi 
aceleiaşi fapte: lepădarea de Hristos Mîntuitorul 
şi de Biserica Sa. 

Ce este blestemul, anatema, afurisenia? 


Sfintele Soboare a Toată Lumea au folosit aceste 
legături de nedezegat numite anatemele pentru a 
stăvili eresul ce voia a sfâşâia turma lui Hristos. 
Aceste grozave blesteme aruncate asupra tuturor 
ereticilor ce stăruie în reaua lor credință sunt 
osândă veşnică, pogorârea de viu în iad şi 
nevederea chipului lui Hristos la Judecată. 


Cum se poate smeri un ecumenist? Dar un 
orodox-ecumenist? 


1. Venindu-şi în fire şi recunoscînd că este în 
înşelare. 


2. Părăsind încrederea în mai multe credinţe şi 
alegînd singura credință adevărată, Credința 
Ortodoxă. 


3. Dorind să cinstească şi să se închine singurului 
Dumnezeu adevărat: lisus Hristos. 


4. Botezîndu-se (pînă mai are timp) în Credinţa 
Ortodoxă. 


5. Ortodoxul ecumenist se poate şi el smeri într- 

un singur fel: lepădîndu-se hotărît şi curajos de 
ecumenism, arătînd tuturor că Ecumenismul este 
erezie şi totodată cea mai subtillă şi duşmănoasă 
adunare a oamenilor (şi nu numai a lor) din cîte 
au fost vreodată împotriva adevărului şi a 
Domnului lisus Hristos. 


6. Ortodoxul-ecumenist se mai poate smeri 
recunoscînd că se află în cea mai adîncă erezie 
pricinuitoare de moarte veşnică şi sălăşluire în 
iad, împreună cu: Iuda, Papa, Luther, Zwingli, 
Calvin, Confucius, Buddha, Mahomed etc., şi toți 
ucenicii lor din veac şi pînă astăzi. 


Vor ecumeniştii să afle dreapta-credință? 


1. Nu vor, fiindcă dacă ar afla care e dreapta- 
credință nu ar mai putea fi ecumenişti. 


2. Nu vor, fiindcă dreapta-credinţă iubitoare de 
adevăr fiind ar vădi Ecumenismul că este iubitor 
de minciună (politeist). 


3. Nu, fiindcă ei vor doar "dumnezei", iar nu 
numai Dumnezeu, Acesta fiind Hristos, singurul 
Ziditor, singurul  Răscumpărător, singurul 
Izbăvitor. 

4. Nu vor, fiindcă dreapta-credință făgăruieşte 
Cruce, adică, suterință, durere, boală în lupta cu 
patimile, cu dracii şi cu lumea; pe cînd 
Ecumenismul promite şi înlesneşte "pacea" 
tuturor pentru distracţii, confort, bunăstare. 


5. Nu, fiindcă nu vor să audă nimic drept şi 
adevărat despre Hristos Dumnezeu. 


Vor ecumeniştii să se (ne) mîntuiască? Vorbesc 
ei de mîntuire? 


1. Nu vor să se mîntuiască (în viața de veci), ci 
doar să trăiască în pace, aici pe pămînt (în viața 
aceasta). 


2. Nu vor, pentru că nu cred că (mai) este şi altă 
viață în afară de aceasta. 


3. Nu vorbesc de mîntuire, fiindcă pentru ei 
mântuirea e doar o speculație a "popilor", o 
"poveste" pentru ortodocşii  "neemancipați”, 
"naivi" şi "superstițioşi”, în nici un caz însă o 
realitate duhovnicească. 


4. Nu vor să ne mîntuiască (nu pot), ci vor doar 
să fim ca ei şi cu ei, adică împotriva lui Hristos. 

Este Ecumenismul lucrare duhovnicească? Ce 
aflăm duhovnicesc în ecumenism? Care sînt 
roadele duhovniceşti ale Ecumenismului? 


1. Orice om care viețuieşte trupeşte nu este 
duhovnicesc. La fel şi Ecumenismul, dorind şi 
căutînd cele trupeşti, legîndu-şi credințele de cele 
ce cad sub simţuri, rămîne trupesc. 


2. Cum ar putea fi duhovnicesc cel ce nu se 
închină Sfîntului Duh, cel peste care nu vine 
Duhul Sfînt şi în care nu sălăşluieşte Duhul Sfînt, 
Dătătorul adevărului şi dreptății, pe care nu-L 
primeşte Ecumenismul, acel Duh Sfînt pe care 
Apostolii L-au primit de la Hristos, Mucenicii L- 
au mărturisit, Apostoli şi Mucenici, dar pe care 
Ecumenismul îi huleşte. 


Ce vor de la noi, simpli ortodocşi, episcopii, 
preoții şi teologii ortodocşi-ecumenişti? Ce vor 
să facă în viitor din Ortodoxia Sfinților de 
Hristos purtători? 


1. Să nu ne supărăm, nici să mustrăm pe careva, 
cînd vom vedea că în biserici ortodoxe slujesc: 
romano-catolici, greco-catolici, protestanți 
(baptişti, evanghelişti, adventişti etc.), ba chiar 

rabini, muftii, închinători la zei - la un loc cu 
preoți ortodocşi. 


2. Să nu ne războim cu predicatorii sectari şi 
eretici ce propovăduiesc prin sate şi oraşe 
împotriva Bisericii Ortodoxe, pentru a nu afecta 
relațiile Bisericii cu celelalte "culte" şi 
"confesiuni". 


3. Să ne "modernizăm" credința noastră 
ortodoxă şi să gîndim că noi şi toți ceilalți putem 
crede în orice şi în orişicine, botezîndu-ne, 
cununîndu-ne şi înmormîntîndu-ne orişiunde: în 
lăcaşuri catolice (papistaşe), în sinagogi, în 
moschei, în temple. 


4. Să ne împărtăşim de la orice săvîrşitor de 
"ceremonii religioase", gîndind că şi el e "preot" şi 
că "serviciul", "slujirea" lui e tot slujbă, fiindcă şi 
capiştea lui ar fi "biserică" ce ar aparține tot unei 
"credinţe". 


5. Să credem că toate "religiile" duc la Hristos 
(oricum L-ar numi popoarele în limba lor şi orice 
ar gîndi despre El), că mîntuirea este una şi 
aceeaşi pentru toți, dar fiecare în credința sa, însă 
toți vor fi cu Hristos în veşnicie, în felul religiei 
lui. 

6. Să nu ne supărăm, nici să mustrăm pe preoți, 
stareți, episcopi, teologi, cînd vedem că aduc în 
Biserică învățături străine Ortodoxiei, că pun 
rînduieli noi în Biserică, rînduieli pe care nu le- 
au avut părinții noştri. 


7. Vor ca Ortodoxia să nu mai fie ortodoxă, 
credința să nu mai fie (şi) dreaptă, Biserica să nu 
mai fie Biserică, numindu-se însă tot "Biserică"; 
preotul să nu mai fie (doar) preot, ci funcționar 
angajat al Statului, numindu-se tot "preot"; şi aşa, 
cu tot ce există în Ortodoxie, schimbîndu-se 
după principiul: "Lasă  învelişul, schimbă 
miezul!" 


8. Vor ca pe viitor ortodoxul - avînd o ortodoxie 
ecumenistă, în care nu e chin, nu e pătimire, nu e 
osteneală, nici mucenicie, adică nimic din 
viețuirea aspră a Sfinţilor - acesta deci să nu se 
mai poată mîntui. 


9. Vor o ortodoxie ecumenistă, în care călugării, 
preoții şi toți creştinii să nu aibă curajul, nici 
rîvna Sfîntului Prooroc Ilie, nici asprimea (atît 
către sine, cît şi față de păcatele lumii) a Sfîntului 
loan Botezătorul care:  mustrau, certau, 
amenințau, strigau, îndreptau, tulburînd, 

deranjînd şi supărînd pe toți rătăciții, indiferent 
de rang şi breaslă. 


10. Vor ortodoxie-ecumenistă, în care toți (preoți, 
călugări, popor) să nu mai aibă simplitate, 
neagonisire, smerită cugetare, liniştire 
duhovnicească, ci locul acestor să fie luat de: 
educaţie, cultură, ştiinţă, tehnică, progres, 
industrie etc., ce duc la părere de sine, înălțarea 
minții, trufie, iubire şi nădejde în cele pămînteşti, 
necredință şi nedorire de cele veşnice, trîndăvie 
duhovnicească şi trupească, credinţa că toate cele 
ce se văd nu sînt deşertăciune, fapte ce aduc 
tulburare peste mănăstiri, sate şi oraşe. 


11. Vor o Ortodoxie: fără mănăstiri, fără călugări, 
fără pustnici, fără nevoitori, fără preoți, fără 
sfinți, fără evlavie, ci doar imitații şi imitări a 
ceea ce a fost cîndva viața cu adevărat 
duhovnicească în mănăstiri. 


12. Vor o Ortodoxie în care nimeni să nu (mai) 
cunoască, nici să vorbească în chip ortodox 
despre Sfînta Evanghelie, vieţile şi scrierile 
Sfinţilor, învățăturile Bisericii. 


13. Vor o Ortodoxie în care nimeni să nu (mai) 

gîndească şi grăiască precum Sfinţii cei de 
demult, şi totodată nimeni să nu săvîrşească 
faptele lor. 


14. Vor o Ortodoxie în care nimeni să nu 
îndrăznească a spune că toate "confesiunile", 
"cultele", "credinţele" şi "Bisericile" sînt erezii care 
vin de la draci şi duc tot la draci, adică în iad, 
cum ar fi spus Dreptul Moise, Sfîntul Ilie cel mult 
rîivnitor, şi  neîmblînzitul Prooroc loan 
Botezătorul. 


15. Vor o Ortodoxie fără lipsuri şi nevoi, sudoare 
şi sînge, în care nimeni nu moare poftelor lumii, 
decît doar cei recalcitranti, nesupuşi, gălăgioşi; o 
ortodoxie comodă pentru trîndavi şi slugarnici. 


16. Vor o Ortodoxie în care toţi cei ortodocşi dup 
chipul cel vechi al Ortodoxiei vor fi scoşi în afara 
legii, scoşi din Biserică, şi prigoniți de ortodocşii- 
ecumenişti, care vor acapara Biserica, făcînd din 
ea un sistem de opresiune polițienesc şi 
dictatorial. 


17. Vor să ne unim cu minciuna împotriva lui 
Hristos, a Sfinților şi a Bisericii, pentru a nu mai 

fi ortodocşi, adică "extremişti”, "şovini" şi 
"fanatici". 


18. Vor ca toți ereticii şi păgînii să fie înşelaţi în 
toate chipurile, pentru a nu deveni ortodocşi. 


Ce (ne) spune Ecumenismul despre: părerea de 
sine, iubirea de sine, mîndrie, slavă deşartă, 
lene, mînie, cleveteală, dispreţuirea, defăimarea 
şi judecarea aproapelui, înşelare,  hulire, 
lepădarea de dreapta-credință şi alte păcate 
sufleteşti? 


1. În  gîndirea  ecumenistă "pacea" şi 
"reconcilierea" între "religii" sînt singurul mod de 
a fi în regulă cu Dumnezeu, păcatele nefiind 
considerate păcate, ci: "fireşti necesități”, 
"întîmplări", "hazard" etc., cel mult "erori" 
neglijabile, greşeli cărora oricum nu le poți sta 
împotrivă, fiindcă sînt "etape ale vieții" şi "trepte 
spre cunoaştere". 


2. Fiind o societate a "toleranței" pacifiste, o 
nebuloasă anarhie - un comunism religios, fără 
oprelişti dogmatice (ca în Ferma animalelor de 
George Orwell, ori societatea creştinismului ateu 
a Marelui Inchizitor, bine descrisă de Dostoievki) 


48 


- ecumenismul îngăduie şi promovează o morală 
liberală, înşelată şi înşelătoare, o religie social- 
umanistă, în care fiecare gîndeşte ce vrea, spune 
ce vrea, se închină cui şi cum vrea, în care nimeni 
şi nimic nu e sigur, nimeni nu e el însuşi în 
propria credință pentru a putea pricepe unde 
este păcătuire, faptă păcătoasă. 


3. Ecumenismul nu spune nimic niciodată despre 
păcate, pentru că nu crede că în om sînt păcate, 
fapt pentru care nici nu pomeneşte de înfrînare, 
pătimire şi luptă cu: părerea de sine, iubirea de 
sine, mîndria, slava deşartă, lenea, mîniea, 
cleveteala, disprețuirea, defăimarea şi judecarea 
aproapelui, înşelarea, hulirea, lepădarea de 
dreapta-credință etc., păcate împotriva cărora 
nici nu a hotărît rînduieli şi oprelişti. 

Acestea sînt o parte din motivele pentru care 
ortodocşii de astăzi se lasă ispitiți de dulcele trai 
ecumenist, bucurie a trîndavilor şi pace a 
fricoşilor. 

Ce (ne) spune Ecumenismul despre fumat, 
beție, înjurături, iubirea de argint, hotie, curvie, 
perversiuni sexuale, împreunări cu rudenii şi 
dobitoace, avort, întrebuințarea metodelor 
anticoncepţionale, pe care Hristos şi Biserica le 
consideră păcate trupeşti? 


1. Dacă Ecumenismul ar crede că ceva în lume 
poate fi numit "păcat", că ceva sau cineva ar fi 
împotriva lui Hristos, atunci, Mişcarea 
Ecumenistă ar fi hotărît o pravilă cu nişte 
rînduieli în care (ne) ar fi arătat: ce este păcatul, 
cum lucrează în om, cum îl făptuieşte omul, dacă 
şi cum se poate omul lupta cu păcatul, de unde şi 
de la cine vine păcatul. 


2. Dacă ar crede că în lume există păcat, 
Ecumenismul ar şti că există înşelare şi, odată cu 
aceasta, că există un tată al înşelării, numit 
diavol. De aici, Ecumenismul ar pricepe clar cine 
e "părintele păcii", "reconcilierii", "integrării", 
promise popoarelor, fără a se pomeni însă cît de 
puțin despre păcatele fiecăruia în parte, de lupta 
personală cu păcatele proprii şi cu diavolul, de 
judecata particulară şi de mîntuirea personală. 


3. Ecumenismul nu (ne) spune nimic despre nici 
un păcat, fiindcă nu crede că în lume există păcat 

şi diavol, că (undeva) există mîntuire şi viață 
veşnică. Prin aceste negări, Ecumenismul ne 
arată că e ateu, că a adus lumii o nouă religie: 
religia atee, cu credinţă atee. 


Există spovedanie, iertare şi dezlegare de păcate 
în erezia numită Ecumenism? 


1. Nimic din toate acestea nu există în 
Ecumenism, pentru că nu există păcătoşi, şi 
atunci nici trebuință de spovedanie, iertare şi 
dezlegare a păcătoşilor. 


2. Fiindcă nu crede şi nu se închină (doar) lui 
Hristos, Singurul în numele Căruia omul 
(botezat ortodox) poate fi spovedit, iertat, 
dezlegat. E firesc ca Ecumenismul să nu aibă în 
legislația sa nici Taina Spovedaniei, precum nici 
celelalte Sfinte Taine trebuincioase mîntuirii nu 
le are. 


3. Spunînd omului că nu are păcat, Ecumenismul 
lasă pe toți să păcătuiască, însă fără să ierte pe 
cineva, pentru că neavînd putere şi sfințenie de 
sus, nici nu poate ierta. Aşadar Ecumenismul nu 
iartă pe nimeni. 

Ce (ne) spune Ecumenismul despre draci şi 
îngeri? Dar despre iad şi Rai? 


1. Ne spune că există doar nişte "conștiințe 
universale", "ființe luminoase", "entități cosmice" 
avînd "corpuri eterice", fără să se precizeze clar şi 
cine sînt, de unde vin, ce vor de la noi, ce 
legătură au cu viața aceasta şi cu viața veşnică, ce 
legătură au cu mîntuirea noastră. 


2. Ne spune că aceste "ființe astrale" nu se 
deosebesc unele de altele în lucrări şi scopuri, că 
sînt mai presus de bine şi de rău, că fac numai 
bine tuturor. 


3. Spunînd că toţi îngerii sînt buni, îndepărtează 
pe ortodocşi de duhul priceperii şi al deosebirii, 
de trezvie şi prudenţă față de orice apariție 
cosmică, încurajînd astfel în om şi în lume duhul 
înşelării, lăsîndu-i pe toți sub voia şi puterea 
diavolilor. 


4. Nespunînd nimic despre deosebirea dintre 
îngeri şi diavoli, Ecumenismul întreține confuzia 
şi superstiţia prin "credinţe", "ritualuri" şi jertfe în 
care sînt adorate duhuri. De asemenea, înşeală pe 
om, încredințîndu-l că duhurile sînt nişte "stări", 
"energii mentale" abstracte şi impersonale, un fel 

de minți bezmetice rătăcind în văzduh, între care 
Hristos n-ar fi decît o altă minte dintre cele mai 
evoluate, oarecum egală acelora (după unii), un 
fel de duh major, mai mare şi mai important, însă 
tot duh, iar nu Însuşi Dumnezeu. Urmarea 
acestor erezii: nefrica de Dumnezeu, nefrica de 
draci şi iad, necredinţa că omul are fapte rele şi 
păcate, necredința că va fi judecat şi răsplătit 
pentru faptele sale. 


5. Nici despre iad şi rai Ecumenismul nu (ne) 
spune nimic, fiindcă, dacă nu sînt diavoli şi 
păcătoşi aşteptîndu-şi răsplata păcatelor, de ce ar 
exista însuşi iadul? 


6. Dacă nimeni nu e sfînt în urma vreunor lupte 
cu păcate, păcătoşi şi draci, la ce ar exista Raiul? 


7. Fiindcă nădejdea ecumeniştilor nu e mîntuirea 
(în Hristos, în Care nu cred), ci o oarecare 
nirvanică izbăvire a tuturor oamenilor prin 
unirea (origenist-hinduistă) cu "absolutul" (un fel 
de "minte universală", "conştiinţă cosmică", de 
care nu eşti socotit om, ci un fel de moluscă 
ştearsă şi tîmpă, la dispoziția destinului), atunci 
salvarea lumii e adăugarea ei la "absolut", 


53 


întregirea acestui "absolut" de către oameni, 
teoria iadului şi raiului nemaifiind de trebuinţă. 


Ce (ne) spune Ecumenismul despre Hristos şi 
Maica Domnului? 


1. Că nu doar Hristos şi Maica Domnului ne 
mîntuiesc. 


2. Că Hristos nu este Dumnezeu. 


3. Că nu e bine să ne închinăm doar 
Mîntuitorului, Maicii Domnului şi Sfinților. 


4. Că Hristos nu a lăsat lumii vreo Biserică 
întreagă şi adevărată. 


5. Că nu numai în Hristos omul ajunge sfînt. 


6. Că te poți boteza, cununa, înmormâînta şi întru 
alți "dumnezei". 


7. Că Hristos e un duh superior, un spirit evoluat 
şi desăvîrşit. 


8. Că tot ce a făcut şi a spus lumii e egal cu 


HA 


învățăturile şi faptele marilor "învăţători", 


54 


"inițiați" şi "iluminați! ai istoriei, nefiind cu nimic 
mai presus de aceşti înşelați. 


9. Despre Maica Domnului, Ecumenismul minte, 
spunîndu-ne că nu s-a proorocit despre ea de 
oamenii lui Dumnezeu, că nu a fost aleasă între 
femei, că nu a născut pe Dumnezeu, că nu a 
rămas fecioară, că nu a pătimit pentru lume, că 
nu s-a înălțat la ceruri, că nu trebuie să o cinstim, 
că e la fel cu oricare femeie, că nu ne mîntuieşte. 


Ce spun ecumeniştii despre Sfinți şi sfințenie? 


Despre Sfinți şi sfințenie, ecumeniştii mint, 
spunînd: 

1. Că sfinţenie şi Sfinţi are orice "cult", nu doar 
Biserica lui Hristos. 


2. Că toți "inițiații" şi "iluminaţii" trebuie citiți, 
studiați, ascultați şi crezuți, pentru că şi ei sînt 
"sfinți". 


3. Că faptele, viețuirea şi cuvintele Sfinților nu 


trebuiesc neapărat cunoscute, crezute, urmate ŞI 
trăite. 

4. Că sfințenia nu e singura cale adevărată şi 
neînşelată după care oamenii se vor mîntui. 


5. Că sfințenia e o superstiție populară şi 
7 7 

convențională a Bisericii şi a oamenilor simpli, că 

e relativă. 


6. Că Sfinții au fost oameni ca noi, puțin 
deosebiți (nu neapărat), cu "puteri paranormale”, 
deopotrivă cu ocultiştii, pentru care lumea i-a 
numit "sfinți". 


7. Că oricine poate fi sfînt prin înzestrare şi 
exercițiu, prin voinţă şi curaj. 


8. Că Sfinţii erau de fapt persoane cu "tulburări 
psihice", avînd predispoziții spre mizantropie, 
autism, pesimism şi ipohondrie, incapabili de 
integrare în societate. 


9. Că sfințenia nu vine doar prin Hristos. 


10. Că de fapt nimeni n-a fost cu adevărat sfînt. 

De ce există ortodocşi-ecumenişti? 


1. Fiindcă nu cunosc şi nu iubesc Biserica şi 
rînduielile ei. 


2. Fiindcă nu vor să pătimească pentru 
Ortodoxie, luptînd cu ereticii. 


3. Fiindcă nu vor să ştie de viețuirea ortodoxă. 

4. Fiindcă se sfiesc şi se tem de părerile 
majorității. 

5. Fiindcă nu cred în Judecata de apoi şi în viața 


veşnică. 


6. Fiindcă nu cred că cei ce leapădă (în parte sau 
în întregime) ceva din dogmele, canoanele şi 
rînduielile Bisericii vor merge în iad, chinuindu- 
se veşnic. 


7. Fiindcă cred şi spun că scrierile Sfinţilor sînt 
"vechi", "prăfuite", "depăşite", că "noi trăim alte 
P P 


vremuri". 


8. Fiindcă gîndesc şi cred mai mult în unirea 
tuturor religiilor decît în păstrarea dreaptă, 

curată şi neamestecată a credinţei ortodoxe, cu 
oricîte jertfe. 


9. Fiindcă gîndesc şi cred că oamenii şi 
Ecumenismul sînt chemaţi să rezolve unitatea 
Bisericii (necrezînd că aceasta e întreagă de la 
Hristos), iar nu Sfinţii. 


10. Fiindcă nu cred că Biserica adevărată e 
alcătuită doar din cei botezați în dreapta 
credință, adică ortodocşi. 


11. Fiindcă nu cred că Ortodoxia nu e omenească, 
nu e din lumea aceasta, nu e de la oameni, nu 
poate fi supusă şi dirijată de minți omeneşti şi 
interese lumeşti. 


12. Fiindcă nu pricep că Ortodoxia nu e 
organizaţie, societate, ligă, fundație, asociaţie, 
club etc., formațiuni cu scopuri, activități şi 
legislații lumeşti, fondate de oameni supuşi 
schimbării şi pătimirii. 


13. Fiindcă fac din Ortodoxie (care e în afara 
oricărui țel lumesc, fie el oricît de "bun", "paşnic", 
"nobil", "comunitar" şi "social") punte de relații, 
înţelegere şi prietenie, religioasă şi socială. 

14. Fiindcă gîndesc şi cred că Ecumenismul le va 
aduce pacea şi tihna, că le va ocroti frica şi 
trîndăvia. 


15. Fiindcă, neputînd renunţa la confortul şi 
prosperitatea trădării Ortodoxiei, promise de 
ecumenişti, nu primesc să-şi pună viața pentru 
Biserică şi să moară în chinuri. 

